Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1394

3. Postai forgalomban vagy helyhez kötött szállítás (pl. csővezeték) esetén, továbbá a kiegészítő vagy összevont árunyilatkozaton a rovatot nem kell kitölteni. 19. Konténer (K.T.R.) Ha az árut konténerben szállítják, akkor e rovatba „1”, ha nem, akkor „0” kerül. 20. Szállítási feltételek Az első alrovatba a szerződésnek megfelelően az INCOTERMS szokvány szerinti paritásjelzést, a második alrovatba szövegesen a paritás helyét, míg a harmadik alrovatba a paritás helyének országkódját kell feltüntetni. (Például: DAF osztrák—magyar határ „HU”, EXW Budapest „HU”). Ha a szerződésben külön nem állapodtak meg az INCOTERMS szokvány alkalmazásában, akkor is a megfelelő paritáskódot kell bejegyezni. Kiegészítő vagy összevont árunyilatkozaton a paritás helyét (második alrovatot) nem kell kitölteni. BEHOZATAL Száma Megnevezése Kitöltési útmutatója Mezőnév 2001/157. szám 21. A határt átlépő tényleges szállítóeszköz rendszáma és honossága Ha a vámkezelést kérő által ismert, ebbe a rovatba annak a szállítóeszköznek a rendszámát/jelét — az alrovatba a honosságát (az ország kódjával) — kell beírni, amely a vámáruval a határt ténylegesen átlépi. Kombinált fuvarozás esetén például, ha a kamion vasúti vagonra vagy hajóra/uszályra rakva lépi át a határt, a vagon (hajó) uszály azonosító jelét, nevét a 18. rovatnál leírtak szerint kell feltüntetni. Kiegészítő vagy összevont árunyilatkozaton a rovatot nem kell kitölteni. 22. A számlán feltüntetett pénznem és teljes összeg Amennyiben az EV-hoz Pótlapot nem csatoltak, akkor ebbe a rovatba a vámkezelni kért vámárunak a Vtv. 21—27. §-ai szerint kimunkált vámértéket kell beírni egész számra kerekítve. Az első alrovatba a kimunkált vámérték devizaneme, a második alrovatba az összeg írandó egységnyi pénznemre, egész számra kerekítve.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes